廣州國際會展中心

又嗌或，全名係，係中國廣東廣州一大型展館，2001年4月6號喐手起，2002年12月28號起好，位置喺海珠區新港東路同閱江中路之間嘅琶洲地皮範圍。

佢既係家陣全球最大嘅會展中心，又係成個廣州市嘅形象標誌建築同埋其中一個旅遊觀光景區。

史

成立初期
喺1993年，由於嗰時嘅廣交會流花展館俾中國國家外經貿部話唔夠用嚟搞每年嘅擴大業務，加上廣州重出現咗好多會展業務響度，而且重越嚟越多，甚至一年四季都冇停過咁滯；加上交通唔方便嘅因素。鑒於噉嘅嘢，中國國家外經貿部就話要將中國進出口商品交易會搬走，嚟辦啲比較犀利同埋有先進設施嘅世界級博覽會。結果噉就出咗「廣州國際會展中心」嘅嘢。

揀咗琶洲嗰邊起
後嚟廣州市政府收到中國國家外經貿部話要將流花展館搬走，佢哋就重新揀咗個地方嚟起，就喺琶洲嗰邊。而市政府噉揀呢度就係因為要開發琶洲島，嚟發展成以會展博覽、國際商務、資訊交流、高新技術研發同旅遊服務嘅主題，而有埋高品質居住生活功能嘅RBD型、生態型嘅新城市中心。甚至重喺中國內地講嘅「九•五」工程入面，都講得好清楚吓。

開始逳手起
喺市政府揀咗地方，重調查話起琶洲會展嘅嘢之後，就喺1998年，佢哋辦咗建設用地規劃許可證，甚至喺1999年準備嚟負責設計。而工程方面，喺2001年4月6號正式開始逳手起，一直到2002年12月28號起好，嗰時先至起好嗮一期工程。而二期工程方面，喺2005年12月30號開始逳手起，一直到2007年底先至搞掂。而呢個展館嘅最後一期工程喺2006年7月31號開始逳手起，起到2008年3月21號搞掂嗮。

廣交會駕到

喺2003年之前，嗰時嘅廣交會冚唪唥都喺流花展館嗰邊搞展覽同埋出入口貿易。不過從2003年嘅第94屆廣交會開始，由於琶洲展館嘅落成，有部分展覽正式搬咗去而家嘅琶洲展館入面。而舊時嘅流花展館辦展覽，就一直到2008年2月底先至結束。

敘述 
廣州國際會展中心一共分開咗3間展館響度，用咗71.3萬平方米嘅地嚟起。而佢分開咗A區、B區同埋C區。

A區
總用地面積：43.9萬平方米
建築佔地面積：12.8萬方米
建築面積：39.4萬平方米
綠地面積：10萬平方米
道路、廣場、停車場用地：18萬平方米
2200個停車位
室外展場：2.1萬平方米
40米高，主體2層樓。
室內展廳：13萬平方米
長128米、闊90米
展位數量：
1樓7個、2樓5個、架空樓3個、9㎡展位：10200個

B區
總建築面積：差唔多39萬平方米
入面有展覽館、會議室、洽談廳同埋餐飲配套等區。
室內展館：12.8萬平方米
主體3層樓、部分夾層係5層樓
入面有13個展廳，可以搞到6500個標準展位。
展廳面積：12.8萬平方米
室外展場：1.36萬平方米

C區
佔地面積：10萬平方米
建築面積：21.7萬平方米
高47.5米，主體4層樓。
室內展廳：8萬平方米

舉辦過嘅展覽
中國進出口商品交易會
中國國際汽車展覽會
廣州博覽會
中國國際專業音響、燈光展覽會
廣州國際塗料展
中國國際中小企業博覽會
中國國際塑膠橡膠工業展覽會 
廣州國際照明展覽會
中國國際工程機械展
中國國際衛浴及建築陶瓷展
廣州國際汽車、兩輪車及零部件出口展
廣州國際美容美髮化妝用品進出口博覽會
中國廣州國際傢俱展覽會
中國國際陶瓷工業展覽會
廣州醫療器械展
中國國際工業控制自動化及儀器儀錶展覽會
廣州國際地表處理展
廣州國際酒店設備及用品展覽會
廣州國際酒店傢俱及戶外傢俱展
全國烘焙展覽會
國際鞋類、皮革及工業設備展覽會
廣州酒店用品展覽會
穗莞動漫遊戲展覽會

附近嘅設施

交通

地鐵：
：
新港東站
琶洲站
巴士：
國際會展中心站、會展中心北站、琶洲站、琶洲大橋南站
輪渡：
會展中心碼頭
：
會展西站
會展中站
會展東站

酒店
廣州香格里拉大酒店

展覽館
中洲中心

攷

中国进出口商品交易会展馆

類:廣州展覽館
類:海珠區
類:廣州旅遊景點
類:會議展覽中心